Det blev ikke i år, at AaB tog en genvej til europæiske kampe via pokalturneringen. Det håb satte Esbjerg en stopper for tirsdag aften.

Kvartfinalen blev endestationen for AaB?s fodboldhold i pokalturneringen anno 2010/2010. Esbjerg blev stopklodsen tirsdag aften på Aalborg Stadion. En ellers trist chancefattig affære, hvor begge hold forsøgte at undgå nederlaget, endte med to sene scoringer til udeholdet. Jesper Lange og Jeppe Mehl afgjorde i det 83. og 85. minut kampen til en sejr på 2-0 til Esbjerg. Dermed ingen genvej til europæiske kampe i næste sæson via en pokaltriumf. AaB skal altså nu opnå deres succes i ligaen, hvor målet nok i første omgang er at undgå nedrykning.